techiaith/cofnodycynulliad_en-cy huggingface dataset:
English: - pause and consider the effect that you're having on very poor families. I'd like to raise the issue of those families that are affected by fuel increases, particularly those in rural regions, like myself, and I know my colleague Joyce Watson has raised this as well. Those that are off grid, reliant on solid fuel, oil and electric, face significant rises in their fuel and energy costs. In Mid and West Wales, 27 per cent of properties are actually off grid, with Powys and Ceredigion being amongst the highest. May I ask, Minister, what steps you might consider to support people in this situation and perhaps consider a one-off payment to those households affected? Diolch yn fawr iawn.
Welsh: - oedi ac yn ystyried yr effaith yr ydych yn ei chael ar deuluoedd tlawd iawn. Hoffwn grybwyll y teuluoedd y mae cynnydd mewn prisiau tanwydd yn effeithio arnynt, yn enwedig mewn rhanbarthau gwledig, fel fi, a gwn fod fy nghyd-Aelod, Joyce Watson, wedi codi hyn hefyd. Mae'r bobl nad ydynt ar y grid, sy'n dibynnu ar danwydd solet, olew a thrydan, yn wynebu cynnydd sylweddol yn eu costau tanwydd ac ynni. Yng Nghanolbarth a Gorllewin Cymru, mae 27 y cant o'r eiddo heb fod ar y grid, gyda Phowys a Cheredigion ymhlith yr uchaf. A gaf fi ofyn, Weinidog, pa gamau y gallech eu hystyried i gefnogi pobl yn y sefyllfa hon ac efallai ystyried taliad untro i'r aelwydydd yr effeithir arnynt? Diolch yn fawr iawn.
English: I will now call the party spokespeople. The Conservative spokesperson first of all. Mark Isherwood.
Welsh: Galwaf nawr ar lefarwyr y pleidiau, a llefarydd y Ceidwadwyr, yn gyntaf. Mark Isherwood.
English: Diolch. As you know from correspondence, Gypsy, Roma and Traveller communities in north Wales have expressed serious concern that local authority Gypsy/Traveller accommodation assessments have not engaged with them, and, therefore, fail to identify their accommodation needs. An advocate for them wrote to your department, stating that they're continuing to campaign for new sites, even if politicians of all parties and professional officers resolutely ignore them, and that the present law and guidance in Wales - Welsh Government law and guidance - does not ensure local authorities build new sites, residential or transit, or enable planning permission for private sites. In terms of your own responsibilities in Wales, your communities division's response only states, 'We strongly recommend local authorities to closely follow the guidance, along with any studies currently under way.' How do you, therefore, respond to the Gypsies in north Wales themselves who stated, 'Having meetings about sites without a Gypsy there is racism. Very shortly, we will have no transit sites in north Wales and south Wales. I feel we've been completely let down by people who I wanted to trust, and please tell them not to complain when the families who need transit and permanent sites, not included in council plans, pull up on fields et cetera'?
Welsh: Diolch. Fel y gwyddoch o ohebiaeth, mae cymunedau Sipsiwn, Roma a Theithwyr yng ngogledd Cymru wedi mynegi pryderon difrifol nad yw asesiadau llety Sipsiwn/Teithwyr awdurdodau lleol wedi ymgysylltu â hwy, ac felly, mae'r asesiadau hynny wedi methu nodi eu hanghenion llety. Ysgrifennodd eiriolwr ar eu rhan at eich adran, gan nodi eu bod yn parhau i ymgyrchu am safleoedd newydd, hyd yn oed os yw gwleidyddion o bob plaid a swyddogion proffesiynol yn eu hanwybyddu'n llwyr, ac nad yw'r gyfraith a'r canllawiau presennol yng Nghymru - cyfraith a chanllawiau Llywodraeth Cymru - yn sicrhau bod awdurdodau lleol yn adeiladu safleoedd preswyl neu safleoedd tramwy newydd, nac yn rhoi caniatâd cynllunio ar gyfer safleoedd preifat. O ran eich cyfrifoldebau eich hun yng Nghymru, nid yw ymateb eich is-adran cymunedau ond yn datgan, 'Rydym yn argymell yn gryf fod awdurdodau lleol yn dilyn y canllawiau'n agos, ynghyd ag unrhyw astudiaethau sydd ar y gweill ar hyn o bryd.' Sut rydych chi, felly, yn ymateb i'r Sipsiwn yng ngogledd Cymru sydd wedi dweud, 'Hiliaeth yw cael cyfarfodydd am safleoedd heb fod Sipsiwn yno. Cyn bo hir, ni fydd gennym unrhyw safleoedd tramwy yng ngogledd Cymru na de Cymru. Rwy'n teimlo bod y bobl yr oeddwn am ymddiried ynddynt wedi gwneud tro gwael â ni, a dywedwch wrthynt am beidio â chwyno pan fydd y teuluoedd sydd angen safleoedd tramwy a safleoedd parhaol, nad ydynt wedi'u cynnwys yng nghynlluniau'r cyngor, yn mynd i mewn i gaeau ac ati'?
English: Thank you, Mark Isherwood, for very important questions in relation to the delivery of our commitments to Gypsy, Roma and Travellers to ensure that local authorities do fulfil their statutory duties to provide adequate and appropriate sites where there is need. And we recreated this duty - the Welsh Government and the Senedd here - to identify and meet the need for appropriate accommodation. That's within - and you were here - the Housing (Wales) Act 2014, and, in fact, we have seen well over 200 new pitches created or refurbished, mainly on smaller sites, and that is compared with what happened before that, which was just a handful, and we're also funding local authorities to build new pitches and refurbish many more. It's crucial that Gypsy/Roma/Travellers are engaged in the process with their local authorities. It is a local authority responsibility and we're working with local authorities to identify and remove barriers to meeting needs. We fund Travelling Ahead, as you will be aware, of course, through TGP Cymru to deliver advice and advocacy to support Gypsy, Roma and Traveller communities, and that funding is continuing as well. But it is true - I think, Mark, you're right - the fact that we now have a chance again to review, as a result of the accommodation assessments - the deadline's passed - for Gypsy and Travellers, and we need to look at this in terms of compliance, guidance, quality of engagement and calculation of needs.
Welsh: Diolch, Mark Isherwood, am gwestiynau pwysig iawn mewn perthynas â chyflawni ein hymrwymiadau i Sipsiwn, Roma a Theithwyr er mwyn sicrhau bod awdurdodau lleol yn cyflawni eu dyletswyddau statudol i ddarparu safleoedd digonol a phriodol lle bo angen. Ac fe wnaethom ail-greu'r ddyletswydd hon - Llywodraeth Cymru a'r Senedd yma - i nodi a diwallu'r angen am lety priodol. Mae hynny o fewn - ac roeddech chi yma - Deddf Tai (Cymru) 2014, ac mewn gwirionedd, rydym wedi gweld ymhell dros 200 o leiniau newydd yn cael eu creu neu eu hadnewyddu, yn bennaf ar safleoedd llai, a hynny o'i gymharu â'r hyn a oedd ar gael cyn hynny, sef llond llaw yn unig, ac rydym hefyd yn ariannu awdurdodau lleol i adeiladu lleiniau newydd ac adnewyddu llawer mwy. Mae'n hanfodol fod Sipsiwn/Roma/Teithwyr yn cymryd rhan yn y broses gyda'u hawdurdodau lleol. Cyfrifoldeb yr awdurdodau lleol yw hyn ac rydym yn gweithio gydag awdurdodau lleol i nodi a chael gwared ar rwystrau i ddiwallu anghenion. Rydym yn ariannu Teithio Ymlaen, fel y gwyddoch wrth gwrs, drwy TGP Cymru i ddarparu cyngor ac eiriolaeth i gefnogi cymunedau Sipsiwn, Roma a Theithwyr, ac mae'r cyllid hwnnw'n parhau hefyd. Ond mae'n wir - rwy'n credu eich bod yn iawn, Mark - y ffaith bod gennym gyfle eto yn awr i adolygu, o ganlyniad i'r asesiadau llety - mae'r dyddiad cau wedi bod - ar gyfer Sipsiwn a Theithwyr, ac mae angen inni edrych ar hyn o safbwynt cydymffurfiaeth, canllawiau, ansawdd yr ymgysylltu a chyfrifo anghenion.
English: You and I attended in 2005 the launch of the report on accommodation needs of Gypsies and Travellers in Llandrindod Wells, if I remember correctly, and the legislation followed. But the point here is that the members of the community themselves are saying that their voice has not been heard in the assessment that's been submitted to you, and therefore it doesn't reflect real need and sets up a time-bomb of issues for the future. But, moving on, your equality and human rights responsibilities also include domestic abuse. Hourglass Cymru, the only charity in Wales solely focused on ending the harm and abuse of older people, has seen a 47 per cent increase in calls answered during the pandemic, with over 25 per cent coming outside normal business hours. A 2020 poll by Hourglass showed that there were over 443,000 older victims of abuse in Wales, and their freephone national helpline provides support and advice to these victims and anyone with concerns about the abuse and neglect of older people. And today, Hourglass Cymru have launched a 24/7 service supporting older people and their families, the first service of its kind in Wales with a specialism around elder abuse. The UK Home Office -
Welsh: Roeddech chi a minnau'n bresennol yn 2005 yn lansiad yr adroddiad ar anghenion llety Sipsiwn a Theithwyr yn Llandrindod, os cofiaf yn iawn, a dilynwyd hynny gan y ddeddfwriaeth. Ond y pwynt yma yw bod aelodau'r gymuned eu hunain yn dweud nad yw eu llais wedi'i glywed yn yr asesiad a gyflwynwyd i chi, ac felly nad yw'n adlewyrchu gwir angen ac mae'n creu bom amser o broblemau ar gyfer y dyfodol. Ond i symud ymlaen, mae eich cyfrifoldebau cydraddoldeb a hawliau dynol hefyd yn cynnwys cam-drin domestig. Mae Hourglass Cymru, yr unig elusen yng Nghymru sy'n canolbwyntio'n gyfan gwbl ar roi diwedd ar niweidio a cham-drin pobl hŷn, wedi gweld cynnydd o 47 y cant yn y galwadau a atebwyd yn ystod y pandemig, gyda dros 25 y cant yn dod y tu allan i oriau gwaith arferol. Dangosodd arolwg barn yn 2020 gan Hourglass fod dros 443,000 o ddioddefwyr cam-drin hŷn yng Nghymru, ac mae eu llinell gymorth rhadffôn genedlaethol yn darparu cymorth a chyngor i'r dioddefwyr hyn ac unrhyw un sydd â phryderon yn ymwneud â cham-drin ac esgeuluso pobl hŷn. A heddiw, mae Hourglass Cymru wedi lansio gwasanaeth 24/7 i gefnogi pobl hŷn a'u teuluoedd, y gwasanaeth cyntaf o'i fath yng Nghymru gydag arbenigedd mewn perthynas â cham-drin pobl hŷn. Mae Swyddfa Gartref y DU -
English: You need to ask the question now, please.
Welsh: Mae angen ichi ofyn y cwestiwn yn awr, os gwelwch yn dda.
English: Okay. The UK Home Office have supported this service in England, and in Wales Hourglass is using its own reserves to fund the service. What consideration have you therefore given to ensuring the same level of specialist support for older people at risk, and will you meet with Hourglass Cymru to discuss this vital service and consider providing specialist support?
Welsh: Iawn. Mae Swyddfa Gartref y DU wedi cefnogi'r gwasanaeth hwn yn Lloegr, ac yng Nghymru, mae Hourglass yn defnyddio eu cronfeydd wrth gefn eu hunain i ariannu'r gwasanaeth. Pa ystyriaeth a roddwyd gennych felly i sicrhau'r un lefel o gymorth arbenigol i bobl hŷn sydd mewn perygl, ac a wnewch chi gyfarfod ag Hourglass Cymru i drafod y gwasanaeth hanfodol hwn ac ystyried darparu cymorth arbenigol?
English: Thank you, Mark Isherwood. Well, I'm very happy to meet with Hourglass. But also, I've met with the Older People's Commissioner for Wales on this issue, who has herself, and with her team, done research and engaged with older people in terms of identifying elder abuse. This is crucial to the next phase of our VAWDASV strategy. We've consulted on it, we're developing the next five-year national strategy, we have key partner organisations, and I will shortly be responding to that. But, it is true that we have to look at this particularly in relation to the pandemic and the impact that lockdown and the pandemic had on older people as well. So, I'm grateful to you for bringing this to our attention this afternoon.
Welsh: Diolch, Mark Isherwood. Wel, rwy'n fwy na pharod i gyfarfod ag Hourglass. Ond hefyd, rwyf wedi cyfarfod â Chomisiynydd Pobl Hŷn Cymru mewn perthynas â'r mater hwn, sydd, ei hun a chyda'i thîm, wedi gwneud ymchwil ac wedi ymgysylltu â phobl hŷn i nodi achosion o gam-drin pobl oedrannus. Mae hyn yn hanfodol i gam nesaf ein strategaeth Trais yn erbyn Menywod, Cam-drin Domestig a Thrais Rhywiol. Rydym wedi ymgynghori ar y mater, rydym yn datblygu'r strategaeth genedlaethol bum mlynedd nesaf, mae gennym sefydliadau partner allweddol, a byddaf yn ymateb i hynny cyn bo hir. Ond mae'n wir fod yn rhaid inni edrych ar hyn yn enwedig mewn perthynas â'r pandemig a'r effaith a gafodd y cyfyngiadau symud a'r pandemig ar bobl hŷn hefyd. Felly, rwy'n ddiolchgar ichi am dynnu fy sylw at hyn y prynhawn yma.
English: They'll be glad to hear your offer to meet because, as they say, elder abuse remains an under-supported and under-reported area. My final question. Your equality and human rights responsibilities also include the issue of period poverty. Working with their active ambassadors, Grŵp Llandrillo Menai developed the 'It Won't Stop Us' campaign. In February 2019, prior to COVID lockdown and Government restrictions, they filmed and interviewed a range of athletes from across north Wales to share their experience of managing their menstruation whilst continuing to train, and as part of that the college want to promote the importance of maintaining physical activity to highlight the benefits of reducing the symptoms of menstruation and that periods should not act as a barrier to engaging in either learning or active well-being. They've also developed free complementary exercise resources that learners can do at home and tips on period hygiene and self-care. Well, as the Minister for Social Justice, therefore, what discussion are you having with the education Minister regarding Welsh Government plans to continue to support further education and work-based learning learners who have periods, including trans learners, over the longer term?
Welsh: Byddant yn falch o glywed eich cynnig i gyfarfod oherwydd, fel y dywedant, mae cam-drin pobl hŷn yn parhau i fod yn faes nad yw'n cael ei gefnogi'n ddigonol ac nad adroddir yn ei gylch yn ddigonol. Fy nghwestiwn olaf. Mae eich cyfrifoldebau mewn perthynas â chydraddoldeb a hawliau dynol hefyd yn cynnwys tlodi mislif. Gan weithio gyda'u llysgenhadon actif, datblygodd Grŵp Llandrillo Menai ymgyrch 'Nid Yw'n Rhwystr'. Ym mis Chwefror 2019, cyn COVID a chyfyngiadau symud y Llywodraeth, gwnaethant ffilmio a chyfweld ag amryw o athletwyr o bob rhan o ogledd Cymru i rannu eu profiad o reoli eu mislif wrth barhau i hyfforddi, ac fel rhan o hynny, mae'r coleg am hyrwyddo pwysigrwydd parhau â gweithgarwch corfforol i dynnu sylw at fanteision lleihau symptomau mislif ac na ddylai'r mislif fod yn rhwystr rhag cymryd rhan mewn dysgu na gweithgarwch llesol. Maent hefyd wedi datblygu adnoddau ymarfer corff ategol am ddim y gall dysgwyr eu gwneud gartref a chynghorion ar hunanofal a hylendid mislif. Wel, fel y Gweinidog Cyfiawnder Cymdeithasol, felly, pa drafodaeth yr ydych yn ei chael gyda'r Gweinidog addysg ynghylch cynlluniau Llywodraeth Cymru i barhau i gefnogi dysgwyr addysg bellach a dysgwyr mewn addysg seiliedig ar waith sy'n cael mislif, gan gynnwys dysgwyr traws, yn y tymor hwy?
English: I made a statement, actually, a couple of weeks ago, as you'll recall, on period dignity, again highlighting the fact that we've prioritised this in our programme for government. We've got our strategic action plan on period dignity as a result of consultation, and I do chair a round-table with external stakeholders, including those from the education, school and colleges sector. And indeed, we have provided an additional £110,000 to local authorities this year, but that's over and above the £3.3 million to local authorities and colleges every year. What's crucial is the fact that learners are engaged in that round-table. We have ambassadors, and you will have met them, and the next meeting is considering the consultation response on 22 April.
Welsh: Gwneuthum ddatganiad ychydig wythnosau yn ôl, fel y byddwch yn cofio, ar urddas mislif, yn tynnu sylw unwaith eto at y ffaith ein bod wedi blaenoriaethu hyn yn ein rhaglen lywodraethu. Mae gennym ein cynllun gweithredu strategol ar urddas mislif o ganlyniad i ymgynghori, ac rwy'n cadeirio grŵp bord gron gyda rhanddeiliaid allanol, gan gynnwys y rheini o'r sector addysg, ysgolion a cholegau. Ac yn wir, rydym wedi darparu £110,000 ychwanegol i awdurdodau lleol eleni, ond mae hynny'n ychwanegol at y £3.3 miliwn i awdurdodau lleol a cholegau bob blwyddyn. Yr hyn sy'n hollbwysig yw'r ffaith bod dysgwyr yn cymryd rhan yn y grŵp bord gron. Mae gennym lysgenhadon, ac fe fyddwch wedi cyfarfod â hwy, ac mae'r cyfarfod nesaf yn ystyried yr ymatebion i'r ymgynghoriad ar 22 Ebrill.
English: Diolch, Dirprwy Lywydd. Minister, 3 million refugees have now left Ukraine. The UK is requiring those refugees to apply for visas, and the UK Government has been resistant to the elimination of visa rules, although this contradicts our international obligations under the 1951 UN refugee convention, which stipulates that no-one fleeing war, no matter where they are from, should have to apply for a visa before seeking protection. A group of refugees from Swansea, the second ever city of sanctuary in the UK, have written an open letter to the Government, calling out for more support for all people in extreme circumstances across the globe to have a safe way to get to the UK. Given the view on visas set out by the First Minister this week, contrary to the position of your Labour colleagues in Westminster, including senior Welsh Labour MPs, will you put on record today that the Welsh Government will keep pushing for the complete waiving of visa requirements for all refugees, in line with our aim of Wales becoming a supersponsor for those fleeing Ukraine and being a true nation of sanctuary?
Welsh: Diolch, Ddirprwy Lywydd. Weinidog, mae 3 miliwn o ffoaduriaid bellach wedi gadael Wcráin. Mae'r DU yn ei gwneud yn ofynnol i'r ffoaduriaid hynny wneud cais am fisâu, ac mae Llywodraeth y DU wedi gwrthod dileu rheolau fisâu, er bod hyn yn gwrth-ddweud ein rhwymedigaethau rhyngwladol o dan gonfensiwn ffoaduriaid y Cenhedloedd Unedig 1951, sy'n nodi na ddylai unrhyw un sy'n ffoi rhag rhyfel, o ble bynnag y deuant, orfod gwneud cais am fisa cyn ceisio diogelwch. Mae grŵp o ffoaduriaid o Abertawe, yr ail ddinas noddfa erioed yn y DU, wedi ysgrifennu llythyr agored at y Llywodraeth, yn galw am fwy o gymorth i bawb mewn amgylchiadau eithafol ledled y byd i gael ffordd ddiogel o gyrraedd y DU. O ystyried y safbwynt ar fisâu a nodwyd gan y Prif Weinidog yr wythnos hon, yn groes i safbwynt eich cyd-bleidwyr Llafur yn San Steffan, gan gynnwys ASau Llafur hŷn o Gymru, a wnewch chi ddatgan heddiw y bydd Llywodraeth Cymru yn parhau i bwyso am hepgor gofynion fisâu yn llwyr ar gyfer pob ffoadur, yn unol â'n nod i Gymru ddod yn uwch-noddwr i'r rheini sy'n ffoi o Wcráin ac yn genedl noddfa go iawn?
English: Thank you very much. Diolch yn fawr, Sioned Williams. And of course I endorse the First Minister's commitment to this. We need to ensure that there are no barriers to supporting people fleeing the war in Ukraine. We want to provide that sanctuary and safety in Wales. We want them to come here. Any checks that need to be done can be done when they get here, so I completely endorse what the First Minister said. And he said it as the First Minister of Wales, responsible for the Welsh Government's policy as far as this is concerned, but this is not devolved in terms of these powers, so what is important is that the First Minister confirmed our intention to become a supersponsor for the UK Government's Homes for Ukraine scheme. I've just issued an update today, following the First Minister's statement on Monday, and we are working with the UK Government to finalise those details to make sure that the first matches can be made under this scheme. We're working very closely with all our local authorities. They all met yesterday with our officials. Through third sector organisations, we're now developing links with Ukrainian networks and groups across the whole of Wales, and I'm grateful for the contacts that have been shared with me from across the Chamber. And, of course, this is where we have to, ourselves, be ready with the welcome centres, the wraparound services that people arriving from a war zone may need.
Welsh: Diolch yn fawr iawn. Diolch yn fawr, Sioned Williams. Ac wrth gwrs, rwy'n cymeradwyo ymrwymiad y Prif Weinidog i hyn. Mae angen inni sicrhau nad oes unrhyw rwystrau rhag cefnogi pobl sy'n ffoi rhag y rhyfel yn Wcráin. Rydym am ddarparu noddfa a diogelwch yng Nghymru. Rydym am iddynt ddod yma. Gellir gwneud unrhyw wiriadau sydd eu hangen pan fyddant wedi cyrraedd yma, felly rwy'n cymeradwyo'r hyn a ddywedodd y Prif Weinidog yn llwyr. Ac roedd yn ei ddweud fel Prif Weinidog Cymru, sy'n gyfrifol am bolisi Llywodraeth Cymru ar y mater, ond nid yw'r pwerau hynny wedi'u datganoli, felly yr hyn sy'n bwysig yw bod y Prif Weinidog wedi cadarnhau ein bwriad i ddod yn uwch-noddwr ar gyfer cynllun Cartrefi i Wcráin Llywodraeth y DU. Rwyf newydd gyhoeddi diweddariad heddiw, yn dilyn datganiad y Prif Weinidog ddydd Llun, ac rydym yn gweithio gyda Llywodraeth y DU i gwblhau'r manylion er mwyn sicrhau y gellir gwneud y trefniadau paru cyntaf o dan y cynllun hwn. Rydym yn gweithio'n agos iawn gyda'n holl awdurdodau lleol. Cyfarfu pob un ohonynt â'n swyddogion ddoe. Drwy sefydliadau trydydd sector, rydym bellach yn datblygu cysylltiadau â rhwydweithiau a grwpiau o Wcreiniaid ledled Cymru gyfan, ac rwy'n ddiolchgar am y cysylltiadau sydd wedi'u rhannu â mi o bob rhan o'r Siambr. Ac wrth gwrs, dyma lle mae'n rhaid i ni ein hunain fod yn barod gyda'r canolfannau croeso, y gwasanaethau cofleidiol y gall fod eu hangen ar bobl sy'n cyrraedd o ardaloedd rhyfel.
English: Thank you for that answer, Minister, and it's good to hear that progress is being made on our response to the UK sponsorship scheme, because that scheme for Ukrainian refugees is wholly inadequate. The system is too slow, it's inconsistent, and has kept Welsh local authorities in the dark. The leader of Gwynedd Council wrote yesterday to the Prime Minister, expressing deep concern as to what they have called the inadequate and inept response of the UK Government, and highlighting how they have expressed willingness to provide sanctuary for refugees and have accommodation available now, but have had no information as to the intentions of the UK Government. The Welsh Government's announcement about becoming a supersponsor for Ukrainian refugees is very welcome, so can you provide more information about this proposal and how you intend to work with local authorities to create a holistic and robust structure of support? I understand the UK Government have agreed to provide £10,000 for local authorities for an individual, however there is no support for charity organisations. So, what resources do you think will be available from Welsh Government for local authorities, and will any funding be available to third sector organisations to provide crucial specialist support to arrivals?
Welsh: Diolch am eich ateb, Weinidog, ac mae'n dda clywed bod cynnydd yn cael ei wneud ar ein hymateb i gynllun noddi'r DU, gan fod y cynllun hwnnw ar gyfer ffoaduriaid o Wcráin yn gwbl annigonol. Mae'r system yn rhy araf, mae'n anghyson, ac mae wedi cadw awdurdodau lleol Cymru yn y tywyllwch. Ysgrifennodd arweinydd Cyngor Gwynedd ddoe at Brif Weinidog y DU, yn mynegi cryn bryder ynghylch yr hyn y maent wedi'i alw'n ymateb annigonol ac anaddas gan Lywodraeth y DU, ac yn tynnu sylw at y modd y maent wedi mynegi parodrwydd i ddarparu noddfa i ffoaduriaid a sicrhau bod llety ar gael yn awr, ond heb gael unrhyw wybodaeth am fwriadau Llywodraeth y DU. Mae cyhoeddiad Llywodraeth Cymru ynghylch dod yn uwch-noddwr i ffoaduriaid o Wcráin i'w groesawu'n fawr, felly a wnewch chi ddarparu rhagor o wybodaeth ynglŷn â'r cynnig hwn a sut y bwriadwch weithio gydag awdurdodau lleol i greu strwythur cymorth cyfannol a chadarn? Rwy'n deall bod Llywodraeth y DU wedi cytuno i ddarparu £10,000 i awdurdodau lleol ar gyfer unigolyn, ond ni cheir unrhyw gymorth i sefydliadau elusennol. Felly, pa adnoddau y credwch y byddant ar gael gan Lywodraeth Cymru ar gyfer awdurdodau lleol, ac a fydd unrhyw gyllid ar gael i sefydliadau trydydd sector allu darparu cymorth arbenigol hanfodol i bobl sy'n cyrraedd?